Efter de mange gode resultater ved de danske mesterskaber på kortbane, blev hele seks svømmere fra Aalborg Svømmeklub udtaget til internationale opgaver. Mie Ø. Nielsen blev udtaget til Kortbane EM i Polen. Emil Skovfoged og Cecilie Hansen er udtaget til de nordiske ungsenior- mesterskaber på Island. Endelig er Joachim Mortensen, Sebastian Strandberg og Maria Bjørnbak Bostrup udtaget til de nordiske juniormesterskaber på Island. EM på kortbane foregår i tidsrummet 8.-11. december. De nordiske ungsenior- og juniormesterskaber afvikles 10.-11. december. Danmark stiller med et stærkt hold, med gode muligheder for medaljer til de aalborgensiske svømmere.

Opsummering:
Seks svømmere fra Aalborg Svømmeklub skal repræsentere Danmark ved de kommende internationale mesterskaber.